पाएं अपने शहर की ताज़ा ख़बरें और फ्री ई-पेपरडाउनलोड करें
दौसा जिले के सिकराय व बांदीकुई क्षेत्र में शुक्रवार देर शाम व शनिवार अलसुबह आए भयंकर आंधी-तूफान ने क्षेत्र में तबाही मचाई। इससे बड़ी संख्या में बिजली के खम्भे टूटने से सिकराय ब्लॉक के दर्जनों गांवों की बिजली सप्लाई ठप हो गई। जिसे शनिवार दोपहर तक भी सुचारु नहीं किया जा सका है। ऐसे में भीषण गर्मी के मौसम में लोगों को भारी परेशानी का सामना करना पड़ रहा है।
पांच लाख का नुकसान
विद्युत निगम सिकराय के सहायक अभियंता कमलेश शर्मा ने बताया कि आंधी-तूफान से सिकराय क्षेत्र में 5 लाख का नुकसान हुआ है। इलाके में 45 पोल टूटने से 10 फीडर्स के 50 गांवों की बिजली सप्लाई बंद है। पांच टीम बनाकर टूटे हुए पोल को दुरुस्त कराया जा रहा है, शाम तक बिजली सप्लाई शुरू करने का प्रयास किया जा रहा है।
खास तौर से सबसे ज्यादा तबाही शनिवार सुबह आए अंधड़ के कारण रही। आलम यह रहा कि तूफानी कारवां गुजर जाने के बाद भी लोग भयाक्रांत रहे, हालांकि हादसे में कोई हताहत नहीं हुआ लेकिन तबाही का मंजर यह है कि दर्जनों पेड़ व बिजली के पेड़ धराशायी हो गए, वहीं इस तबाही की चपेट में आकर कई बेजुबान पक्षियों की मौत हो गई।
शनिवार सुबह करीब तेज रफ्तार से आए आंधी-तूफान ने सर्वाधिक तबाही क्षेत्र के सिकराय क्षेत्र में मचाई। जहां दर्जनों की संख्या में वृक्ष जड़ से उखड़ गए और लोगों के घरों तथा रास्तों में गिरकर जनजीवन अस्त-व्यस्त कर दिया है। इसके साथ ही दर्जनों की संख्या में बिजली खंभे भी धराशायी हो गए। कई गांवो में ट्रांसफार्मर पर पेड़ के गिर जाने से ट्रांसफार्मर भी क्षतिग्रस्त हो गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn